OpenLLM-France/wikimedia huggingface dataset:
# Aldo Nadi

Aldo Nadi (Liorna, 29 d'abril de 1899 - Los Angeles, 10 de novembre de 1965) va ser un esgrimidor italià, que es feu famós durant els anys 1920, ja que fou aleshores un dels millors esgrimidors de la seva època.

## Biografia

Aldo Nadi nasqué a Liorna, població litoral de la Toscana, el 1899, fill d'un mestre d'armes que el formà molt jove alhora amb el seu germà gran Nedo Nadi. Aquest esdevingué també un gran campió, i fins i tot guanyà més medalles que Aldo (6 medalles d'or contra 3 per Aldo); nogensmenys es considera generalment que Aldo era millor esgrimidor.
El 1920, quan tenia 21 anys, va guanyar una medalla d'or amb cadascuna de les tres armes (sabre, espasa i floret) a les proves per equips i una medalla d'argent al sabre individual, quan va perdre contra el seu germà.
Aldo Nadi va emigrar el 1935 als Estats Units. Hi treballà com a entrenador fins al 1943, data en què va publicar un llibre sobre esgrima que es deia On Fencing. Va ser durant aquell mateix any que se'n va anar a Los Angeles, on continuà ensenyant. A més d'esportistes també va entrenar-hi diversos actors per a poder realitzar les escenes de combat a les pel·lícules hollywoodianes.
El 1955, Nadi escrigué un segon llibre, que eren les seves memòries The Living Sword: A Fencer's autobiography. Amb tot l'obra es publicà 30 anys després de la seva mort.
Aldo Nadi va morir a l'edat de 66 anys mentre dormia el 10 de novembre de 1965 a Los Angeles.

## Referències

* 1 2 3 4 5 «Olympedia – Aldo Nadi». [Consulta: 23 desembre 2023].
# Otisfield

Otisfield és una població dels Estats Units a l'estat de Maine (EUA). Segons el cens del 2000 tenia 1.560 habitants.

## Demografia

Segons el cens del 2000, Otisfield tenia 1.560 habitants, 595 habitatges, i 452 famílies. La densitat de població era de 15,1 habitants/km².
Dels 595 habitatges en un 35% hi vivien nens de menys de 18 anys, en un 66,1% hi vivien parelles casades, en un 5,5% dones solteres, i en un 24% no eren unitats familiars. En el 17,8% dels habitatges hi vivien persones soles el 5,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,61 i el nombre mitjà de persones que vivien en cada família era de 2,95.
Per edats la població es repartia de la següent manera: un 25,7% tenia menys de 18 anys, un 4,7% entre 18 i 24, un 29,9% entre 25 i 44, un 27,5% de 45 a 60 i un 12,2% 65 anys o més.
L'edat mediana era de 39 anys. Per cada 100 dones de 18 o més anys hi havia 99,5 homes.
La renda mediana per habitatge era de 43.304 $ i la renda mediana per família de 46.652 $. Els homes tenien una renda mediana de 32.167 $ mentre que les dones 26.250 $. La renda per capita de la població era de 19.142 $. Entorn del 6,7% de les famílies i el 9,1% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Otisfield». American Fact Finder. Oficina del Cens dels Estats Units, 12-01-2010. Arxivat de l'original el 10 de febrer 2020. [Consulta: 7 d’agost 2010].
* ↑ «Geographic Comparison Table- Otisfield». American Fact Finder. Oficina del Cens dels Estats Units, 12-01-2010.
# Palmyra (Maine)

Palmyra és una població dels Estats Units a l'estat de Maine (EUA). Segons el cens del 2000 tenia 1.953 habitants.

## Demografia

Segons el cens del 2000, Palmyra tenia 1.953 habitants, 768 habitatges, i 543 famílies. La densitat de població era de 18,8 habitants/km².
Dels 768 habitatges en un 30,6% hi vivien nens de menys de 18 anys, en un 59,8% hi vivien parelles casades, en un 5,9% dones solteres, i en un 29,2% no eren unitats familiars. En el 23,3% dels habitatges hi vivien persones soles el 10,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,54 i el nombre mitjà de persones que vivien en cada família era de 2,98.
Per edats la població es repartia de la següent manera: un 25,4% tenia menys de 18 anys, un 6,9% entre 18 i 24, un 27,3% entre 25 i 44, un 25,7% de 45 a 60 i un 14,7% 65 anys o més.
L'edat mediana era de 39 anys. Per cada 100 dones de 18 o més anys hi havia 93 homes.
La renda mediana per habitatge era de 31.287 $ i la renda mediana per família de 35.150 $. Els homes tenien una renda mediana de 27.500 $ mentre que les dones 19.402 $. La renda per capita de la població era de 13.717 $. Entorn del 12,8% de les famílies i el 16,6% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Palmyra». American Fact Finder. Oficina del Cens dels Estats Units, 12-01-2010. Arxivat de l'original el 14 de febrer 2020. [Consulta: 7 d’agost 2010].
* ↑ «Geographic Comparison Table- Palmyra». American Fact Finder. Oficina del Cens dels Estats Units, 12-01-2010.
# Parkman (Maine)

Parkman és una població dels Estats Units a l'estat de Maine (EUA). Segons el cens del 2000 tenia 811 habitants.

## Demografia

Segons el cens del 2000, Parkman tenia 811 habitants, 311 habitatges, i 222 famílies. La densitat de població era de 6,9 habitants/km².
Dels 311 habitatges en un 35,7% hi vivien nens de menys de 18 anys, en un 61,4% hi vivien parelles casades, en un 6,4% dones solteres, i en un 28,3% no eren unitats familiars. En el 21,5% dels habitatges hi vivien persones soles el 9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,61 i el nombre mitjà de persones que vivien en cada família era de 3,03.
Per edats la població es repartia de la següent manera: un 27,6% tenia menys de 18 anys, un 4,9% entre 18 i 24, un 30,5% entre 25 i 44, un 25,9% de 45 a 60 i un 11,1% 65 anys o més.
L'edat mediana era de 38 anys. Per cada 100 dones de 18 o més anys hi havia 106,7 homes.
La renda mediana per habitatge era de 28.355 $ i la renda mediana per família de 32.000 $. Els homes tenien una renda mediana de 26.207 $ mentre que les dones 20.313 $. La renda per capita de la població era d'11.965 $. Entorn del 8,5% de les famílies i el 15,4% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Parkman». American Fact Finder. Oficina del Cens dels Estats Units, 12-01-2010. Arxivat de l'original el 14 de febrer 2020. [Consulta: 7 d’agost 2010].
* ↑ «Geographic Comparison Table- Parkman». American Fact Finder. Oficina del Cens dels Estats Units, 12-01-2010.
# Bóveda del Río Almar

Bóveda del Río Almar és un municipi de la província de Salamanca, a l'oest d'Espanya, part de la comunitat autònoma de Castella i Lleó. Té 23 km². Està situat a 45 quilòmetres de la capital provincial de Salamanca i el 2016 tenia una població de 245 persones. Limita al nord amb Peñaranda de Bracamonte, al nord-est amb Cantaracillo, al sud amb Mancera de Abajo i Salmoral i a l'oest amb Macotera i Nava de Sotrobal.

## Demografia

Evolució demogràfica :
| 2001 | 2002 | 2004 | 2005 | 2006 | 2007 | 2008 | 2009 | 2010 | 2011 | 2012 | 2013 | 2014 | 2015 | 2016 | 2017 | 2018 | 2019 | 2020 | 2021 | 2022 | 2023 | 2024 |
| 312 | 306 | 294 | 288 | 281 | 264 | 262 | 260 | 261 | 260 | 253 | 245 | 245 | 242 | 245 | 237 | 231 | 229 | 225 | 221 | 215 | 199 | 196 |

## Referències

* ↑ «Municipio:Bóveda del Río Almar». www.lasalina.es. [Consulta: 28 octubre 2017].
* ↑ «Salamanca: Población por municipios y sexo» (en castellà). www.ine.es. [Consulta: 28 octubre 2017].
# Hidden Valley (Indiana)

Hidden Valley és una concentració de població designada pel cens dels Estats Units a l'estat d'Indiana. Segons el cens del 2000 tenia 4.417 habitants.

## Demografia

Segons el cens del 2000, Hidden Valley tenia 4.417 habitants, 1.542 habitatges, i 1.318 famílies. La densitat de població era de 404,1 habitants/km².
Dels 1.542 habitatges en un 40,9% hi vivien nens de menys de 18 anys, en un 78,3% hi vivien parelles casades, en un 4,7% dones solteres, i en un 14,5% no eren unitats familiars. En el 10,7% dels habitatges hi vivien persones soles el 2,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,86 i el nombre mitjà de persones que vivien en cada família era de 3,1.
Per edats la població es repartia de la següent manera: un 28,1% tenia menys de 18 anys, un 5,7% entre 18 i 24, un 31,8% entre 25 i 44, un 26,6% de 45 a 60 i un 7,8% 65 anys o més.
L'edat mediana era de 37 anys. Per cada 100 dones de 18 o més anys hi havia 100,3 homes.
La renda mediana per habitatge era de 70.444$ i la renda mediana per família de 72.892$. Els homes tenien una renda mediana de 46.168$ mentre que les dones 31.968$. La renda per capita de la població era de 25.464$. Entorn del 2,9% de les famílies i el 2,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Hidden Valley». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 5 agost 2010].
* ↑ «Geographic Comparison Table- Hidden Valley». American Fact Finder. Oficina del Cens dels Estats Units, 12-01-2010.
# Balutxistan Occidental

Balutxistan Occidental (en balutxi: گۏریچی بلۏچستان) o Balutxistan afganès, és la part del Balutxistan que roman sota administració iraniana. És una regió muntanyosa i àrida que inclou part del sud i el sud-oest de l'Afganistan. S'estén pel sud-est de l'Iran i l'oest del Pakistan i rep el nom del poble Balutxi.
El territori comprèn la província de Sistan i Balutxistan, i tradicionalment ha estat coneguda amb el nom de Makran. Limita a l'est amb el Balutxistan Oriental i al sud amb el Golf d'Oman. Està dins la província de Nimruz, vorejant al sud a la província de Helmand i la província de Kandahar de l'Afganistan.

## Referències

* ↑ «BALUCHISTAN i. Geography, History and Ethnography». A: Encyclopaedia Iranica. Vol. III, Fasc. 6,, 1988, p. 598-632.
* ↑ Barker, Alec D. «Improvised Explosive Devices in Southern Afghanistan and Western Pakistan, 2002–2009» (en anglès). Studies in Conflict & Terrorism, 34, 8, 8-2011, pàg. 600–620. DOI: 10.1080/1057610X.2011.582630. ISSN: 1057-610X.
* ↑ Jain, Sandhya «Balochistan: On The International Drugs Superhighway» (en anglès). Strategic Analysis, 42, 5, 03-09-2018, pàg. 545–553. DOI: 10.1080/09700161.2018.1523077. ISSN: 0970-0161.
# Mucoromicots

Els mucoromicots (Mucoromycota) són una divisió o fílum del regne dels fongs. S'inclouen moltes espècies de ràpid creixement. La majoria són descomponedors, fitopatògens i micoparásits. Alguns indueixen micosis en humans.

## Història

Anteriorment es classificaven com una subdivisió dins la divisió parafilètica Zygomycota. Més tard van ser elevats a divisió, incloent-hi dues subdivisions, Mortierellomycotina i Mucoromycotina, i quatre ordres, Endogonales, Mucorales, Mortierellales i Umbelopsidales. Els mateixos autors també incloïen la divisió Glomeromycota com una subdivisió més, però altres ho consideren una divisió a part.

## Filogènia

La filogènia és la següent:
| Amastigomycota | Zoopagomycota Entomophthoromycotina Kickxellomycotina Zoopagomycotina Mucoromycota s.l Glomeromycota Mucoromycota s.s Mortierellales Mucoromycotina Umbelopsidales Mucorales Endogonales Dikarya Entorrhizomycota Ascomycota Basidiomycota |

## Taxonomia

Segons la darrera actualització de la classificació dels fongs, inclou tres classes:
* Classe Endogonomycetes
* Classe Mucoromycetes
* Classe Umbelopsidomycetes

## Referències

* 1 2 Hyde, K.D. 2024. The 2024 Outline of Fungi and fungus-like taxa. Mycosphere, 15(1): 5146–6239, Doi 10.5943/mycosphere/15/1/25, ISSN 2077 7019. Versió web.
* 1 2 Spatafora, Joseph W.; Chang, Ying; Benny, Gerald L.; Lazarus, Katy; Smith, Matthew E.; Berbee, Mary L.; Bonito, Gregory; Corradi, Nicolas; Grigoriev, Igor «A phylum-level phylogenetic classification of zygomycete fungi based on genome-scale data». Mycologia, 108, 5, 2016, pàg. 1028–1046. DOI: 10.3852/16-042. ISSN: 0027-5514. PMC: 6078412. PMID: 27738200.
* ↑ Miguel A. Naranjo‐Ortiz et Toni Gabaldón. Fungal evolution: diversity, taxonomy and phylogeny of the Fungi Wiley Online Library.
# OS/2

OS/2 és un sistema operatiu de 16 bits (versió 1.x) i 32 bits (versions 2.0 i posteriors) per a l'arquitectura i386 (Intel) i PowerPC (encara que aquesta versió mai no va arribar a circular de forma massiva).
Inicialment va ser desenvolupat per Microsoft i IBM com a successor del sistema operatiu MS-DOS. Més endavant, Microsoft es va retirar del projecte. Durant un cert temps va ser un dels pocs sistemes que va aconseguir de fer la competència a Windows, però amb el temps s'ha anat morint. L'última versió publicada per IBM va ser l'OS/2 Warp 4 (1996). El 2001 en va sortir una nova distribució anomenada eComstation que, en la seva versió 1.0, era una versió de Warp 4.5, més els pegats que IBM havia publicat de manera separada, i algunes aplicacions extra.
Durant l'any 2005, eComStation llançà una tercera versió, 1.2 amb un nou instal·lador, amb un suport per a maquinari actual desconeguda fins al moment, i preparava la versió 2.0.

## Enllaços externs

* Pàgina d'OS/2 del MIT Arxivat 2005-05-21 a Wayback Machine. (anglès)
* Pàgina d'OS/2 d'IBM (anglès)
* Pàgina d'eComStation Arxivat 2010-09-21 a Wayback Machine. (anglès)
# AIX

AIX és una versió del sistema operatiu Unix desenvolupada per IBM. És l'acrònim d'Advanced Interactive eXecutive.
Originàriament significava Advanced IBM Unix però probablement el nom no va ser aprovat pel departament legal i per això va ser canviat . El programari corre en els servidors IBM eServers pSeries, i utilitza processadors de la família IBM POWER de 32 i 64bits.
Algunes de les característiques úniques d'AIX inclouen l'Object Data Manager (ODM, una base de dades d'informació del sistema). La integració del Logical Volume Management (administrador de volum lògic) dins del nucli s'incorpora gradualment a diversos sistemes operatius lliures similars a UNIX.

## Interfícies

El Common Desktop Environment (CDE) és l'entorn gràfic per defecte del sistema AIX. Com a part de la seva afinitat amb GNU/Linux i del AIX Toolbox for Linux Applications (ATLA) també estan disponibles els entorns lliures KDE i GNOME.
SMIT, també conegut com a smitty, és una eina d'administració d'interfície d'AIX. Permet a l'usuari navegar mitjançant un menú jeràrquic en lloc d'utilitzar la línia d'ordres. Administradors del sistema experimentats solen fer ús de l'ordre F6, la qual mostra la línia d'ordres per a fer tasques complexes. SMITT i smitty són el mateix programari, però smitty és la versió basada en text, i smit és la versió gràfica que corre sota X Window.

## Enllaços externs

* AIX - Lloc web oficial
# Krasni (Rakítnoie)

Krasni - Красный (rus) - és un khútor a l'óblast de Bélgorod, a Rússia. El 2010 tenia 2 habitants. Pertany al districte (raion) de Rakítnoie.

## Referències

* ↑ «Схема территориального планирования муниципального района "Ракитянский район" Белгородской области». Федеральная государственная информационная система территориального планирования (ФГИС ТП). Arxivat de l'original el 2022-01-09. [Consulta: 9 gener 2022].
* ↑ «Aleksandrovka» (en anglès). GeoNames. Arxivat de l'original el 2022-01-09. [Consulta: 9 gener 2022].
* ↑ Koriakov, I. B. «База данных «Этно-языковой состав населённых пунктов России»». Arxivat de l'original el 2021-10-05. [Consulta: 9 gener 2022].
# Griffin (Indiana)

Griffin és una població dels Estats Units a l'estat d'Indiana. Segons el cens del 2000 tenia 160 habitants.

## Demografia

Segons el cens del 2000, Griffin tenia 160 habitants, 73 habitatges, i 42 famílies. La densitat de població era de 882,5 habitants/km².
Dels 73 habitatges en un 17,8% hi vivien nens de menys de 18 anys, en un 52,1% hi vivien parelles casades, en un 5,5% dones solteres, i en un 41,1% no eren unitats familiars. En el 34,2% dels habitatges hi vivien persones soles el 26% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,19 i el nombre mitjà de persones que vivien en cada família era de 2,84.
Per edats la població es repartia de la següent manera: un 19,4% tenia menys de 18 anys, un 8,8% entre 18 i 24, un 18,8% entre 25 i 44, un 33,1% de 45 a 60 i un 20% 65 anys o més.
L'edat mediana era de 47 anys. Per cada 100 dones de 18 o més anys hi havia 87 homes.
La renda mediana per habitatge era de 26.786$ i la renda mediana per família de 42.083$. Els homes tenien una renda mediana de 28.125$ mentre que les dones 18.750$. La renda per capita de la població era de 18.074$. Entorn del 7% de les famílies i el 17,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Griffin». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 5 agost 2010].
* ↑ «Geographic Comparison Table- Griffin». American Fact Finder. Oficina del Cens dels Estats Units, 12-01-2010.
# Bobshannonita

La bobshannonita és un mineral de la classe dels silicats, que pertany al grup de la bafertisita. Rep el nom en honor del doctor Robert (Bob) D. Shannon (1935-) de la Universitat de Colorado (Estats Units), en reconeixement de les seves importants contribucions al camp de la química cristal·lina en particular, i a la mineralogia en general.

## Característiques

La bobshannonita és un sorosilicat de fórmula química Na₂KBa(Mn,Na)₈(Nb,Ti)₄(Si₂O₇)₄O₄(OH)₄(O,F)₂. Va ser aprovada com a espècie vàlida per l'Associació Mineralògica Internacional l'any 2014, i la primera publicació data del 2015. Cristal·litza en el sistema triclínic. La seva duresa a l'escala de Mohs és 4. És l'anàleg amb niobi de la perraultita.
L'exemplar que va servir per a determinar l'espècie, el que es coneix com a material tipus, es troba conservat a les col·leccions del Museu canadenc de la natura aituat a Ottawa, Canadà, amb el número de registre: cmnmc 86886.

## Formació i jaciments

Va ser descoberta a la pedrera Poudrette, situada al Mont Saint-Hilaire, a Montérégie (Québec, Canadà). Es tracta de l'únic indret de tot el planeta on ha estat descrita aquesta espècie mineral.

## Referències

* ↑ «Bobshannonite» (en anglès). Mindat. [Consulta: 7 abril 2019].
# Mesosaure

El mesosaure (Mesosaurus) és un gènere extint de rèptil anàpsid que visqué al període Permià. Feia entorn d'1 metre.
Mesosaurus fou un dels primers rèptils a retornar a l'aigua, de la qual els seus antecessors amfibis procedien.
Plantilla:Esborrany de rèptil prehistòric
# Clina

En genètica de poblacions, la clina (del grec κλινειν, inclinació) és el canvi gradual de trets fenotípics d'una mateixa espècie per influxos i condicions mediambientals.
La paraula va ser encunyada pel biòleg i humanista anglès Julian Huxley.
# Nedoceratop

El nedoceratop (Nedoceratops, "cara insuficientment banyuda") és un gènere de dinosaure ceratòpsid que visqué al període Cretaci superior a Nord-amèrica.
El clade només és conegut per un crani descrit per John Bell Hatcher l'any 1905. Durant molts anys se'l considerà una varietat de triceratop, però anàlisis recents suggereixen que es tracta d'un gènere diferent.

## Enllaços externs

* Diceratops, de la "Dinosaur Encyclopaedia" Arxivat 2005-02-16 a Wayback Machine. (anglès)
# Bulbul canyella

El bulbul canyella (Iole charlottae) és una espècie d'ocell de la família dels picnonòtids (Pycnonotidae). Es troba a Brunei, Indonèsia i Malàisia, Myanmar, Singapur i Tailàndia. Els seus hàbitats principals són els boscos tropicals i subtropicals de frondoses humits de les terres baixes i els de l'estatge montà, els boscos de pantans, les plantacions i les àrees forestals fortament degradades. El seu estat de conservació es considera gairebé amenaçat.

## Taxonomia

Segons el Handook of the Birds of the World i la quarta versió de la BirdLife International Checklist of the birds of the world (Desembre 2019), el bulbul canyella presenta dues subespècies: (I.c. charlottae i crypta). Tanmateix, en la llista mundial d'ocells del Congrés Ornitològic Internacional (versió 13.2, juliol 2023) la subespècie cryptaes considera una espècie separada: Iole crypta.

## Referències

* ↑ «Bulbul canyella». Cercaterm. TERMCAT, Centre de Terminologia. Rev. 2 novembre 2023 (català)
* 1 2 «Bulbuls» (en anglès). IOC World Bird List Version 13.2. International Ornithologists' Union, 01-07-2023. [Consulta: 2 novembre 2023].
* 1 2 del Hoyo, Josep. All the birds of the world (en anglès). Barcelona: Lynx editions, 2020, p. 616. ISBN 978-84-16728-37-4.
* ↑ BirdLife International. «Buff-vented Bulbul. Iole charlottae» (en anglès). Llista Vermella d'Espècies Amenaçades de la UICN. Unió Internacional per a la Conservació de la Natura, 2016. [Consulta: 2 novembre 2023].
# Bulbul coronat gorjablanc

El bulbul coronat gorjablanc (Alophoixus flaveolus) és una espècie d'ocell de la família dels picnonòtids (Pycnonotidae). Habita zones boscoses i matoll del nord-est de l'Índia, Myanmar, sud-oest de la Xina i oest de Tailàndia. El seu estat de conservació es considera de risc mínim.

## Referències

* ↑ «Bulbul coronat gorjablanc». Cercaterm. TERMCAT, Centre de Terminologia. Rev. 11 setembre 2023 (català)
* ↑ «Bulbuls» (en anglès). IOC World Bird List Version 13.2. International Ornithologists' Union, 01-07-2023. [Consulta: 28 octubre 2023].
* ↑ del Hoyo, Josep. All the birds of the world (en anglès). Barcelona: Lynx editions, 2020, p. 616. ISBN 978-84-16728-37-4.
* ↑ «White-throated Bulbul» (en anglès). Encyclopedia of Life. [Consulta: 17 setembre 2023].
* ↑ BirdLife International. «White-throated Bulbul. Alophoixus flaveolus» (en anglès). Llista Vermella d'Espècies Amenaçades de la UICN. Unió Internacional per a la Conservació de la Natura, 2016. [Consulta: 11 setembre 2023].
# Bulbul coronat ocraci

El bulbul coronat ocraci(Alophoixus ochraceus) és una espècie d'ocell de la família dels picnonòtids (Pycnonotidae). Habita zones boscoses del sud de Myanmar, Tailàndia, sud-oest de Cambodja, sud del Vietnam, Malàisia, oest de Sumatra i nord de Borneo. El seu estat de conservació es considera de risc mínim.

## Referències

* ↑ «Bulbul coronat ocraci». Cercaterm. TERMCAT, Centre de Terminologia. Rev. 11 setembre 2023 (català)
* ↑ «Bulbuls» (en anglès). IOC World Bird List Version 13.2. International Ornithologists' Union, 01-07-2023. [Consulta: 28 octubre 2023].
* ↑ del Hoyo, Josep. All the birds of the world (en anglès). Barcelona: Lynx editions, 2020, p. 616. ISBN 978-84-16728-37-4.
* ↑ BirdLife International. «Ochraceous Bulbul. Alophoixus ochraceus» (en anglès). Llista Vermella d'Espècies Amenaçades de la UICN. Unió Internacional per a la Conservació de la Natura, 2016. [Consulta: 11 setembre 2023].